Dr Albert Hofmann isch s'äldischt vu vier Gschwischter. Dr Vadder isch e Wärchzügmacher gsi. Wo si Vadder schwer kranch worre isch, het er müesse mit fier dr Familie sorge un het e kaufmännischi Lehr gmacht. Glichzittig het er sich uf sini Matura vorbereiet. Si Getti het ihm s'Studium finanziert. Dr Hofmann het 1925 si Chemiestudium an dr Universität Züri agfange un vier Johr später mit Uzeichnig promoviert. Deno isch er fier meh wie vier Jahrzehnte bis zu sinere Pensionierig anno 1971 bi Sandoz z'Basel tätig gsi. Anno 1943 het er die halluzinogen Wirkig vum LSD entdeckt. Hit läbt er uf dr Rittimatte-Alm am Rand vum Jura. Alässlich vu sinem 100. Burtstag het vum 13. bis 15. Jänner 2006 z'Basel s'Symposium "LSD - Sorgenkind und Wunderdroge" stattgfunde. Am Ende vu anno 2007 het dr Psychotherapeut Peter Gasser us Soledurn d'Erlaubnis vu dr aargauische Ethikkommission erhalte, LSD fier therapeutischi Zweck versuechswiis z'benutze. Säll het dr Albert Hofmann ime Fernsäh-Interview als Erfüllig vu sinem Trüm beschribe.